open-index/open-wikipedia-markdown huggingface dataset:
Γιώργος Ρους

Ο **Γιώργος Ρους** (καλλιτεχνικό ψευδώνυμο του **Γιώργου Γεωργιάδη**) (Πειραιάς, 1 Σεπτεμβρίου 1976) επίσης γνωστός ως «**Rous**», είναι Έλληνας τραγουδιστής και τραγουδοποιός.

## Βιογραφικό
Γεννήθηκε στον Πειραιά. Τον Οκτώβριο του 2009 κέρδισε στον πρώτο διαγωνισμό της μουσικής πλατφόρμας Jumping Fish με το τραγούδι «*Εξαιρέσεις*». Στις 14 Ιουνίου 2010 το τραγούδι ανακηρύχθηκε τραγούδι της χρονιάς, έχοντας ξεπεράσει τις 35.000 ραδιοφωνικές μεταδόσεις σε διάστημα μικρότερο του ενός έτους, δίνοντας του μία θέση ανάμεσα στους καλύτερους πρωτοεμφανιζόμενους καλλιτέχνες, του 2010 και παράλληλα το αντίστοιχο βραβείο Mad "Track of the Year" στα Mad Video Music Awards. Τον Μάρτιο του 2010 κυκλοφόρησε το ντεμπούτο άλμπουμ του από την Archangel Music στο οποίο εμπεριεχόταν το «*Εξαιρέσεις*» καθώς και το δεύτερο single «*Μαριονέτες*». Τον Φεβρουάριο του 2011 κυκλοφόρησε το single «*Ιδιαίτερη Σχέση*», ως τραγούδι τίτλων, για την ταινίας του Νίκου Ζαπατίνα *[[Μια φορά και ένα μωρό|Μιά φορά και ένα μωρό]]* με πρωταγωνιστές τους Πέτρο Φιλιππίδη και Σάκη Μπουλά. Τον Ιούνιο του 2014 έγραψε μουσική σε στίχους του Νίκου Μωραΐτη για το τραγούδι «*Ένα φιλί*» που ερμηνεύει η Χάρις Αλεξίου, και που κυκλοφόρησε από τη Heaven. Το 2016 συμμετείχε ως συνθέτης και στιχουργός στο άλμπουμ του Γιάννη Κοτσιρα «Ψεύτης Καιρός», με το τραγούδι «Και θέλω εσένα». Τον Δεκέμβριο του ίδιου έτους κυκλοφόρησε το single *Λουλούδι του δρόμου*, και τον Μάρτιο του 2017 κυκλοφόρησε το δεύτερο του άλμπουμ με τίτλο *Rous II.*

## Δισκογραφία
* Rous (+)(-) (2010)
* Ιδιαίτερη Σχέση - Digital Single (2011)
* Rous II (2017)

## Εξωτερικοί σύνδεσμοι
* Το Βήμα - Γιώργος Σκίντζας
* Το Ποντίκι 3-5-2010
* Τα όνειρα γίνονται πάλι - Η Καθημερινή
* http://popaganda.gr/rous-interview/

## Πηγές


Κατηγορία:Έλληνες τραγουδιστές
Κατηγορία:Έλληνες τραγουδοποιοί
Προαστιακός σιδηρόδρομος Βερολίνου

Ο **Προαστιακός σιδηρόδρομος του Βερολίνου** (γερμανικά: *S-Bahn Berlin*) αποτελεί μια υπηρεσία σιδηροδρόμου η οποία εξυπηρετεί τα αστικά, προαστιακά και περιφερειακά κέντρα στο Βερολίνο και τις γύρω επαρχίες. Αν και δίκτυο προαστιακού σιδηροδρόμου, θα μπορούσε να χαρακτηριστεί σαν μετρό, ωστόσο, δεν θα πρέπει να συγχέεται με το Μετρό του Βερολίνου. Το δίκτυο του Προαστιακού σιδηροδρόμου του Βερολίνου έχει επεκταθεί μέχρι διάφορες περιοχές, εντός και εκτός Βερολίνου (Βρανδεμβούργο). Το δίκτυο διακτίνεται σε τρεις κατηγορίες: η πρώτη περιλαμβάνει τις γραμμές που ακολουθούν τον άξονα Βορρά-Νότου, η δεύτερη τις γραμμές που ακολουθούν τον άξονα Δύση-Ανατολή και η τρίτη περιλαμβάνει τις γραμμές οι οποίες εκτελούν κυκλική διαδρομή γύρω από το κέντρο του Βερολίνου. Σήμερα, το δίκτυο του Προαστιακού Σιδηροδρόμου του Βερολίνου διαθέτει 16 γραμμές, πάνω από 160 σταθμούς και συνολικό μήκος μήκος περίπου 332 χιλιόμετρα.

## Γραμμές

## Παραπομπές


## Εξωτερικοί σύνδεσμοι
* 

Κατηγορία:Σιδηροδρομικές μεταφορές στη Γερμανία
Κατηγορία:Μεταφορές στο Βερολίνο
Ουίλιαμ Σαρογιάν

Ο **Ουίλιαμ Σαρογιάν** (*William Saroyan*, 31 Αυγούστου 1908 - 18 Μαΐου 1981) ήταν Αμερικανός πεζογράφος και θεατρικός συγγραφέας, αρμενικής καταγωγής.

## Βιογραφία
μικρογραφία|200x200εσ|Ο Σαρογιάν σε νεαρή ηλικία
μικρογραφία|229x229εσ|Ο Σαρογιάν τη δεκαετία του 1940
Ο  Ουίλιαμ Σαρογιάν γεννήθηκε το 1908 στο Φρένσο της Καλιφόρνια από αρμένιους μετανάστες γονείς, που είχαν μετακομίσει στις Ηνωμένες Πολιτείες. Σε πολύ μικρή ηλικία (5 χρονών) πεθαίνει ο πατέρας του και η μητέρα του αναγκάζεται να βάλει αυτόν και τα αδέλφια του σε ορφανοτροφείο του Όκλαντ, ώστε να εργαστεί ως εσωτερική οικιακή βοηθός. Η οικογένεια ξαναενώνεται το 1916 και ο Σαρογιάν μαζί με τον μεγάλο αδελφό του υποχρεώθηκαν να βιοπορίζονται κάνοντας κάθε είδους δουλειά έως το 1926. Τότε, προσλαμβάνεται ως τηλεγραφητής σε μια τηλεγραφική εταιρεία του Φρέσνο. Το 1951 - 1953 έζησε στο Παρίσι για να αποφύγει φορολογικές διώξεις λόγω των οικονομικών προβλημάτων που αντιμετώπιζε.

Ως συγγραφέας, ο Σαρογιάν πρωτοπαρουσιάστηκε στην αμερικανική λογοτεχνία 1934 με το διήγημα *"Ο τολμηρός νεαρός στην ιπτάμενη αιώρα"*. Το βιβλίο του *"Οι ημέρες της ζωής σας"* έγινε θεατρική παράσταση, βραβεύτηκε με βραβείο Πούλιτζερ για το θέατρο το 1940, αλλά αρνήθηκε να το παραλάβει. Το μυθιστόρημα *"Ανθρώπινη Κωμωδία" (The Human Comedy)* έγινε κινηματογραφικό έργο και βραβεύτηκε με Όσκαρ καλύτερου σεναρίου το 1943.

Τα έργα του είναι λυρικά, ευαίσθητα και αναφέρονται στην προσπάθεια ανάκτησης των χαμένων συγκινήσεων της παιδικής ηλικίας. Είναι κυρίως  αυτοβιογραφικά και οι χαρακτήρες τους διαφορετικές όψεις είτε του ίδιου είτε κάποιων συγγενικών του προσώπων. Σκηνοθέτησε για την κινηματογραφική εταιρεία MGM την ταινία *Μια καλή δουλειά* ενώ πάνω από είκοσι ταινίες γυρίστηκαν γι’ αυτόν και τα έργα του.

## Βιβλιογραφία
* *"Ο τολμηρός νέος στην ιπτάμενη αιώρα και άλλες ιστορίες"*, 1934 - συλλογή διηγημάτων 
* *"Οι ημέρες της ζωή σας",* 1939
* *"Με λένε Αράμ", 1940 -* συλλογή διηγημάτων
* *"Το όνομα μου είναι Αράμ",* 1940 - μυθιστόρημα
* *"Ανθρώπινη κωμωδία" 1943*
* *"Ροκ Γουάγκραμ",* 1951 - μυθιστόρημα
* *"Μια υπόθεση για γέλια",* 1953 - μυθιστόρημα
* *"Ο ποδηλάτης στο Μπέβερλι Χιλς",* 1952 - μυθιστόρημα
* *"Νάτος, πούντος, ξέρεις ποιος",* 1962 - μυθιστόρημα
* *"Τυχαίες συναντήσεις",* 1978 - μυθιστόρημα
* *"Νεκρολογίες",* 1979 - μυθιστόρημα 
* *"Αγόρια και κορίτσια"*
* *"Ο Τρωγλοδύτης"*

## Θεατρικά Έργα
Τα πιο αξιομνημόνευτα έργα του, από τα οποία μερικά παίχτηκαν και στις ευρωπαϊκές χώρες είναι:
* *"Η καρδιά μου είναι στα βουνά της Σκωτίας"*, 1939
* *"Ο ωραίος κόσμος"*, 1941
* *"Πριν να ξημερώσει το αύριο"*, 1942
* *"Ε, εσείς οι απ’ έξω"*, 1942
* *"Ο Σαμ - αυτός που πηδά ψηλότερα απ’ όλους"*, 1960

## Παραπομπές


## Εξωτερικοί σύνδεσμοι
* Αφιέρωμα της Ελληνοαμερικανικής Ένωσης
* Η ταινία "Ανθρώπινη κωμωδία" στην Αγγλική Βικιπαίδεια

## Δείτε επίσης
* Σαρκίς Αγαμπατιάν, «The Good Job» του Ουίλιαμ Σαρογιάν, από το armenika.gr

Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί θεατρικοί συγγραφείς
Κατηγορία:Αμερικανοί σκηνοθέτες
Κατηγορία:Βραβευμένοι με Όσκαρ Καλύτερης Ιστορίας
Μικρό Πάπιγκο Ιωαννίνων

Το **Μικρό Πάπιγκο** είναι χωριό του Δήμου Ζαγορίου  στην Περιφερειακή Ενότητα Ιωαννίνων.

## Γενικά στοιχεία
Το Μικρό Πάπιγκο είναι κτισμένο στις πλαγιές της Τύμφης και βρίσκεται εντός των ορίων του Εθνικού Δρυμού Βίκου-Αώου σε υψόμετρο 950-960 μέτρα με θέα στην Αστράκα ("Πύργοι Αστράκας"). Εκεί είναι χτισμένα ιδιαίτερης αρχιτεκτονικής πετρόκτιστα σπίτια και αρχοντικά, περίτεχνες αυλόπορτες και εκκλησίες, με χαρακτηριστικό παράδειγμα τον Άγιο Βλάσιο με το εξάγωνο καμπαναριό, γραφικά καλντερίμια, βρύσες και κολυμπήθρες, καθώς και η φυσική πισίνα με καθαρά νερά της, που βρίσκεται στο δρόμο πριν το Μικρό Πάπιγκο.

Στο Μικρό Πάπιγκο βρίσκονται οι αφετηρίες πολλών μονοπατιών που οδηγούν στο βουνό της Τύμφης, στο καταφύγιο της Αστράκας και στη Δρακόλιμνη.

Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Παπίγκου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Πάπιγκο αποτελούν την κοινότητα Πάπιγκου, που ανήκει στη Δημοτική Ενότητα Πάπιγκου του Δήμου Ζαγορίου και σύμφωνα με την απογραφή 2021 απογράφησαν 39 κάτοικοι ενώ με αυτήν του 2011 είχε 56 κατοίκους.

## Εικόνες

Αρχείο:Μικρό Πάπιγκο 1.jpg|Το Μικρό Πάπιγκο είναι προστατευόμενη τοποθεσία του δικτύου Natura 2000.
Αρχείο:Μικρό Πάπιγκο 3.jpg|


## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ζαγορίου
Γκαρ ντυ Νορ

Η **Γκαρ ντυ Νορ** (στα γαλλικά *Paris Gare du Nord* - Παρί Γκαρ ντυ Νόρ) είναι ένας από τους μεγαλύτερους κεντρικούς σιδηροδρομικούς σταθμούς του δικτύου SNCF στο Παρίσι, στη Γαλλία. Έχει ανταποκρίσεις με διάφορες αστικές υπηρεσίες, όπως το μετρό Παρισιού, το RER, καθώς και λεωφορεία. Ως προς τον αριθμό κίνησης επιβατών (περίπου 190 εκατ. το χρόνο), είναι ο μεγαλύτερος σιδηροδρομικός σταθμός στην Ευρώπη και ένας από τους μεγαλύτερους στον κόσμο.

Ο σταθμός χρησιμοποιείται για τρένα προς διεθνείς προορισμούς στο Ηνωμένο Βασίλειο, στο Βέλγιο, στην Ολλανδία και στη Γερμανία. Το συγκρότημα του σταθμού σχεδιάστηκε από τον Γάλλο αρχιτέκτονα Ζακ Χιτόρφ (Jacques Hittorf) ανάμεσα στο 1861 και το 1864. Βρίσκεται στο 10ο διαμέρισμα του Παρισιού.

## Υπηρεσίες Τρένων

*Eurostar: προς σιδ. σταθμό Λονδίνου Σεν Πάνκρας
*Thalys: προς Βρυξέλλες, Άμστερνταμ, Κολωνία και Έσσεν
*TGV: προς Λιλ και Καλαί
*Intercités: προς Μπουλόν και Μομπέζ
*TER Picardie: προς Αμιάν και Μπουσινί
*Transilien: προς Ποντουάζ, Περσάν-Μπουμόν, Λουζάρς και Κρεπύ εν Βαλουά
*RER (προαστιακός σιδηρόδρομος)
*Μετρό Παρισιού

Κατηγορία:Σιδηροδρομικοί σταθμοί στη Γαλλία
Βορειος
Φυσική ακουστική

Η **φυσική [[ακουστική]]** (αγγλ. *Physical Acoustics*) ασχολείται με τη μελέτη της διάδοσης των ηχητικών κυμάτων σε στερεά, υγρά, αέρια και πλάσμα, καθώς επίσης και της αλληλεπιδράσεως αυτών με τα υλικά μέσα, σε μακροσκοπικό και μικροσκοπικό επίπεδο. 

Η φυσική ακουστική μελετά την αλληλεπίδραση του ήχου με:

* τα θερμικά κύματα («θερμικά» φωνόνια) εντός των κρυσταλλικών υλικών
* το φως (φωτόνια), π.χ. κατά την περίθλαση δέσμης laser από φράγμα υπερήχων
* τα ελεύθερα ηλεκτρόνια των μετάλλων και των ημιαγωγών (φωνόνια), που παράγουν ασθενικά ακουστο-ηλεκτρικά ρεύματα (γραμμικά και μη γραμμικά «ακουστο-ηλεκτρικά» φαινόμενα με υπέρηχους)
* τη μαγνητική διέγερση των σιδηρομαγνητικών υλικών (μαγνόνια), κτλ. 

Κάποιες πρόσφατες πειραματικές τεχνικές σχετίζονται με τη φωτοακουστική (απευθείας μετατροπή διαμορφωμένου φωτός σε ήχο), την ακουστική μικροσκοπία, και την ακουστική εκπομπή. Διαρκές ενδιαφέρον υπάρχει για την ηχητική και υπερηχητική διάδοση και σκέδαση σε ανομοιογενή μέσα, όπως τα συνθετικά υλικά και οι βιολογικοί ιστοί.

Ειδικού ενδιαφέροντος είναι τα ηχητικά κύματα πολύ υψηλής συχνότητας (πάνω ότι ένα δισεκατομμύριο δονήσεις ανά δευτερόλεπτο) και πολύ υψηλής έντασης. Τα υψηλής συχνότητας ηχητικά κύματα στα στερεά (εγκάρσια και διαμήκη) λέγονται «ακουστικά» φωνόνια γιατί συμπεριφέρονται σαν σωματίδια. Σε θερμοκρασίες κοντά στο απόλυτο μηδέν, οι επιστήμονες έχουν παρατηρήσει κάποια περίεργα κύματα που ονομάζονται «δεύτερος ήχος», «τρίτος ήχος», κλπ. Παρατηρώντας τη συμπεριφορά τους έχει βοηθήσει τους φυσικούς να καταλάβουν την κβαντική συμπεριφορά των υγρών.

Υποατομικά σωματίδια, όπως τα πρωτόνια, τα μιόνια, ακόμη και το νετρίνο, έχουν εντοπιστεί από τον ήχο που κάνουν καθώς ταξιδεύουν σε υψηλές ταχύτητες μέσω του ωκεανού.

Υπάρχουν δύο μεγάλες κατηγορίες προβλημάτων της φυσικής ακουστικής. Η πρώτη κατηγορία περιλαμβάνει την κατανόηση του τρόπου με τον οποίο οι φυσικές ιδιότητες του μέσου επηρεάζουν την διάδοση των ηχητικών κυμάτων με σκοπό την εκμετάλλευση σε πρακτικές εφαρμογές. Η δεύτερη κατηγορία αφορά στη μελέτη του μέσου διάδοσης από μετρήσεις των ιδιοτήτων των ηχητικών κυμάτων.

## Πηγές
* 
* 
* 

## Eξωτερικοί δεσμοί
* Physical Acoustics Group, The Institute of Physics (IOP) and The Institute of Acoustics (IOA)

* NCPA - National Center for Physical Acoustics, The University of Mississippi


Κατηγορία:Ακουστική
Πρωτάθλημα Ελλάδας σόφτμπολ ανδρών

Το **Πανελλήνιο πρωτάθλημα [[σόφτμπολ]] ανδρών** είναι η ανώτερη διοργάνωση στην Ελλάδα για το άθλημα του σόφτμπολ στην κατηγορία αδρών. Η πρώτη διοργάνωση έγινε το 2014 με νικητή τον Ήφαιστο Πάτρας που νίκησε στον τελικό τον Κένταυρο Βριλησσίων με 17-5.

## Νικήτριες ομάδες

## Παραπομπές


Σοφτμπολ ανδρων
Πρωταθλημα ανδρων
Αρένα Αμαζόνια

Η **Αρένα Αμαζόνια** (πορτογαλικά: Arena da Amazônia) είναι ποδοσφαιρικό γήπεδο στο Μανάους της Βραζιλίας και είναι έδρα των Νασιονάλ και Ν Φαστ Κλούμπε. Επίσης θα φιλοξενήσει αγώνες του Παγκόσμιου Κυπέλλου Ποδοσφαίρου 2014.

## Ιστορία
αριστερά|μικρογραφία|200px|Το γήπεδο κατά τη διάρκεια των κατασκευών (2013).
Το γήπεδο άρχισε να κατασκευάζεται το 2011 στη θέση του παλιού σταδίου Μπιμπαλδάο, ώστε να φιλοξενήσει αγώνες του Παγκόσμιου Κυπέλλου Ποδοσφαίρου 2014. Ολοκληρώθηκε το 2014 και εγκαινιάστηκε στις 9 Μαρτίου του ίδιου έτους  με τον αγώνα Νασιονάλ-Κλούμπε ντο Ρέμο. Το κόστος κατασκευής του άγγιξε τα 605.000.000 Ρεάλ Βραζιλίας , ενώ ο αρχικός προϋπολογισμός ήταν 499.500.000 Ρεάλ. Η χωρητικότητα του γηπέδου αγγίζει τις 38.189 θέσεις , ενώ το γήπεδο διαθέτει ανελκυστήρες, τέσσερα υπόγεια πάρκινγκ και εστιατόριο.

## Μουντιάλ 2014

## Παραπομπές


## Εξωτερικοί σύνδεσμοι

* 
* Το στάδιο
* Το γήπεδο στη FIFA 

Κατηγορία:Στάδια ποδοσφαίρου στη Βραζιλία
Κατηγορία:Αθλητικές εγκαταστάσεις στη Βραζιλία
Κατηγορία:Στάδια Παγκοσμίου Κυπέλλου Ποδοσφαίρου 2014
Κατηγορία:Αθλητικές εγκαταστάσεις Θερινών Ολυμπιακών Αγώνων 2016
Επίθεση στον Μοράβα

Η **Επίθεση στον Μοράβα** (βουλγ. *Моравска настъпателна операция*) ήταν επίθεση της 1ης Βουλγαρικής Στρατιάς που έλαβε χώρα από τις 14 Οκτωβρίου μέχρι τις 9 Νοεμβρίου 1915 και ήταν μέρος της στρατηγικής επιθετικής επιχείρησης της Ομάδας Στρατιών του Μάκενσεν (August von Mackensen) κατά της Σερβίας. Υπό τις διαταγές του αντιστράτηγου Κλίμεντ Μπογιατζίεφ, οι Βούλγαροι κατέλαβαν τις οχυρωμένες περιοχές του Πίροτ, της Νις και της κοιλάδας του Μοράβα. Ως αποτέλεσμα, οι σερβικές δυνάμεις αναγκάστηκαν να υποχωρήσουν στο Κόσοβο.

Στην αρχή, λόγω των κακών καιρικών συνθηκών και του σκληρού εδάφους, η βουλγαρική προώθηση ήταν αργή, αλλά παρά την απελπισμένη αντίσταση των υπερασπιστών, οι Βούλγαροι βρήκαν ένα ρήγμα στη σερβική άμυνα κοντά στο Πίροτ και προωθήθηκαν μέσα σε 10 μέρες, αναγκάζοντας τους Σέρβους να υποχωρήσουν στον ποταμό Τίμοκ, τους οποίους καταδίωξε η 1η Βουλγαρική Στρατιά.

Η μάχη συνεχίστηκε για 27 μέρες και οι Βούλγαροι προωθήθηκαν κατά 90 χιλιόμετρα στη σερβική επικράτεια. Οι Σέρβοι έχασαν 6.000 άνδρες, 60 τουφέκια και μεγάλη ποσότητα στρατιωτικού εξοπλισμού.

## Παραπομπές


## Πηγές
*Атанас Пейчев и колектив, 1300 години на стража, Военно издателство, София 1984.

κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
Κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου
κατηγορία:Μάχες του Α' Παγκοσμίου Πολέμου
Κατηγορία:Μάχες Σερβικού στρατού
BBC Nepali

Το **BBC Nepali** είναι ραδιοφωνικός σταθμός του BBC World Service. Ο σταθμός εκπέμπει στη Νεπαλεζική γλώσσα στην περιοχή του Νεπάλ. Ο σταθμός εκπέμπει στα μακρά, στα μεσαία και στα βραχέα κύματα καθώς και στο διαδίκτυο.

## Ιστορικό

Ο σταθμός ξεκίνησε να εκπέμπει στις 7 Ιουνίου του 1969, με ένα εβδομαδιαίο πρόγραμμα. Τα πρώτα χρόνια το πρόγραμμα του σταθμού γινόταν από μαθητές της Νεπαλεζικής γλώσσας, οι οποίοι έμεναν στο Ηνωμένο Βασίλειο. Ο πρώτος εκφωνητής ήταν ο *Puran Agrawal*. Στα τέλη της δεκαετίας του 1970 το πρόγραμμα του σταθμού έκπεμπε 5 ημέρες την εβδομάδα και αργότερα έγινε 7 ημέρες την εβδομάδα.

## Πρόγραμμα

Το πρόγραμμα του σταθμού περιλαμβάνει ειδησεογραφικές εκπομπές.

## Εξωτερικοί σύνδεσμοι
*Επίσημη Ιστοσελίδα
*Ακούστε ζωντανά 

Κατηγορία:Ραδιοφωνικοί σταθμοί στο Νεπάλ
Κατηγορία:British Broadcasting Corporation
Κατηγορία:BBC World Service
Ουκρανική Υπηρεσία του BBC

Η **Ουκρανική Υπηρεσία του BBC** είναι ραδιοφωνικός σταθμός του BBC World Service. Ο σταθμός εκπέμπει στην Ουκρανία και ξεκίνησε να λειτουργεί την 1 Ιουνίου του 1992. Η έδρα του σταθμού είναι στο Λονδίνο. Επιπλέον ο σταθμός έχει και γραφεία στο Κίεβο με περίπου 10 εργαζομένους. Η Υπηρεσία έχει ανταποκριτές σε διάφορα μέρη της Ουκρανίας, καθώς και στο εξωτερικό .

Ο σταθμός εκπέμπει μερικές ώρες την ημέρα, κυρίως το πρωΐ και το απόγευμα, και όχι όλο το 24ωρο. Το πρόγραμμα του σταθμού είναι κυρίως ειδησεογραφικές εκπομπές.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Ουκρανικοί ραδιοφωνικοί σταθμοί
Κατηγορία:British Broadcasting Corporation
Κατηγορία:BBC World Service
Επίτροπος Ενέργειας και Στέγασης της Ευρωπαϊκής Ένωσης

Ο **Επίτροπος Ενέργειας και Στέγασης** είναι μέλος της Ευρωπαϊκής Επιτροπής. 

Ο σημερινός Επίτροπος είναι η Ντάν Γιόργκενσεν.

## Αρμοδιότητες

Ο Επίτροπος έχει την ευθύνη για την ενεργειακή πολιτική της Ευρωπαϊκής Ένωσης, καθώς και τα πυρηνικά θέματα. Ήταν στο παρελθόν ένα τέλμα στην Επιτροπή, αλλά τώρα έχει γίνει περιζήτητο καθώς η ευρωπαϊκή ενεργειακή πολιτική έχει αναπτυχθεί. 

Ο Επίτροπος Ενέργειας, έχει να ασχοληθεί με τις συνεχιζόμενες διαφορές αερίου μεταξύ Ρωσίας και Ουκρανίας, οι οποίες απειλούν την ευρωπαϊκή προμήθειες, τη μείωση της εξάρτησης από τη ρωσική ενέργεια και τη μείωση των εκπομπών διοξειδίου του άνθρακα.

## Διατελέσαντες Επίτροποι

## Εξωτερικοί Σύνδεσμοι
*Ευρωπαϊκή Επιτροπή - Ο Επίτροπος (Αγγλικά)
*Ευρωπαϊκή Επιτροπή - Ενέργεια (Αγγλικά)


Ενέργειας
Ρωσική Υπηρεσία του BBC

Η **Ρωσική Υπηρεσία του BBC** (, ) είναι υπηρεσία του BBC World Service για τη Ρωσία. Η Υπηρεσία ιδρύθηκε στις 26 Μαρτίου του 1946.

## Μετάδοση
Το ραδιοφωνικό πρόγραμμα της Ρωσικής Υπηρεσίας σίγησε μετά από 65 χρόνια εκπομπής, επειδή η Υπηρεσία δημιούργησε ιστοσελίδα και όλη η ενημέρωση γίνεται από εκεί.

Πριν την ολοκληρωτική μετακίνηση στο διαδίκτυο το ραδιοφωνικό πρόγραμμα έκπεμπε μόνο στα μεσαία κύματα AM.

Ο ραδιοφωνικός σταθμός συνεργαζόταν με τον *Bol'shoe Radio*, ραδιοφωνικός σταθμός της Μόσχας στα FM, και έκπεμπε το πρόγραμμα του BBC από τον Απρίλιο μέχρι τον Αύγουστο του 2007. Στις 17 Αυγούστου του 2007 ο ραδιοφωνικός σταθμός *Bol'shoe Radio* ανακοίνωσε ότι θα σταματήσει την εκπομπή του BBC. Η μετάδοση του BBC σταμάτησε στις 17:00 (τοπική ώρα).

Στις 21 Απριλίου του 2009 η Ρωσική Υπηρεσία δημιούργησε ιστοσελίδα.

Στις 26 Μαρτίου του 2011 η Υπηρεσία σταμάτησε τη μετάδοση στα ραδιοκύματα και συνέχισε τη λειτουργία της αποκλειστικά μόνο μέσω διαδικτύου.

Τον Μάρτιο του 2012 η Υπηρεσία άρχισε κάποιες προσπάθειες μεταδόσεως στην τηλεόραση από τον πάροχο *TV Dozhd*.

## Παραπομπές


## Εξωτερικοί σύνδεσμοι
* Επίσημη Ιστοσελίδα

Κατηγορία:Ρωσικοί ραδιοφωνικοί σταθμοί
Κατηγορία:British Broadcasting Corporation
Κατηγορία:BBC World Service
Νταντά για όλες τις δουλειές

***Νταντά Για Όλες Τις Δουλειές*** είναι ο τίτλος μιας κωμικής τηλεοπτικής σειράς ελληνικής παραγωγής που προβλήθηκε από τους τηλεοπτικούς δείκτες του ΑΝΤ1 τη σεζόν 1998-1999. Το σενάριο υπέγραψε η Ρένα Ρίγγα, ενώ τη σκηνοθεσία ανέλαβε ο Ερρίκος Ανδρέου. Η σειρά σημείωσε μεγάλη επιτυχία και έκτοτε επαναπροβάλλεται σε επανάληψη τακτικά από τον σταθμό.

## Επισκόπηση σειράς

## Υπόθεση
Ο Αλέξανδρος Παπασταύρου είναι γυναικολόγος, χήρος με τρία παιδιά και αρραβωνιασμένος με την επίσης γυναικολόγο, Τζούλια Λεμπέση. Ο Αλέξανδρος γνωρίζεται με τη Νανά Ειλικρινή, την οποία προσπαθεί να ανεχθεί, γιατί είναι η νταντά των παιδιών του. Είναι φανερό ότι αυτή η σχέση δεν μπορεί να εξελιχθεί σε δεσμό. Αλλά όσο πάει, μακραίνει η μέρα που η Νανά θα φύγει από το σπίτι και ο Αλέξανδρος θα βρει άλλη νταντά. Ο έρωτας είναι πια πολύ κοντά τους. Για να ξορκίσουν και οι δυο το... κακό, ο Αλέξανδρος ετοιμάζεται να παντρευτεί με την Τζούλια και η Νανά με τον Σωτήρη, πρώην εραστή της, ο οποίος δεν έπαψε ποτέ να την πολιορκεί. Τα παιδιά όμως έχουν τη δική τους λογική και δεν είναι διατεθειμένα να αφήσουν τον πατέρα τους να παντρευτεί...

## Διανομή

## Λίστα επεισοδίων

* Προβαλλόταν κάθε Πέμπτη στις 21:05.

## Παραπομπές


## Εξωτερικοί σύνδεσμοι
* Η επίσημη σελίδα της σειράς | ANT1 TV 

Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές
Κορφές Αχαΐας

Οι **Κορφές** (πρώην **Κυρίτσοβα**) είναι ορεινό χωριό της πρώην επαρχίας Καλαβρύτων του Νομού Αχαΐας που αποτελεί σήμερα Τοπική Κοινότητα της Δημοτικής Ενότητας Καλαβρύτων του «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Κορφών ενώ στη συνέχεια αποτέλεσε Δημοτικό διαμέρισμα του «Καποδιστριακού» Δήμου Καλαβρύτων. Ο πληθυσμός τους σύμφωνα με την απογραφή του 2011 είναι 108 κάτοικοι.

Είναι χτισμένο σε υψόμετρο 871 μέτρων, στις πλαγιές του όρους Σκεπαστό, βορειοδυτικά των Καλαβρύτων και σε απόσταση 18  χιλιομέτρων από αυτά.

## Παραπομπές


## Πηγές

* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση

* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κορφών Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Πώς τελείωσε αυτό το καλοκαίρι

Το ***Πώς τελείωσε αυτό το καλοκαίρι*** (Ρωσικά: Как я провёл этим летом) είναι ταινία στο είδος δραμα/θρίλερ/περιπέτεια, ρωσικής παραγωγής το 2010.

## Πλοκή
Σε ένα εγκαταλελειμμένο ρωσικό νησί της Αρκτικής, δύο άντρες δουλεύουν επιμελώς σε ένα μικρό μετεωρολογικό σταθμό. Δουλειά τους είναι να παίρνουν μετρήσεις, από τα ραδιενεργά εδάφη, και να στέλνουν μέσω ασύρματου τα δεδομένα  στο κεντρικό σταθμό- η μόνη τους επαφή με τον έξω κόσμο. Για τον επαγγελματία Σεργκέι, αυτή δουλειά έχει γίνει ρουτίνα στα πενήντα του χρόνια. Τα χρόνια της απομόνωσης του στο σταθμό, τον έχουν κάνει να βλέπει τη δουλειά του πολύ σοβαρά.
 
Ο νέος του συνεργάτης, ο Παβέλ, είναι ένας απόφοιτος πανεπιστημίου, που του έχει ανατεθεί να περάσει το καλοκαίρι του στο σταθμό. 
 
Οι δύο άντρες δεν έχουν πολλά κοινά μεταξύ τους- ο Παβέλ περνάει το χρόνο του παρέα με το mp3 του και τα video games, προσπαθώντας να αγνοήσει την επιβλητική παρουσία του Σεργκέι.
 
Η ισορροπία διαταράσσεται μια μέρα, όταν ο Σεργκέι θα αφήσει το πόστο του για να πάει για ψάρεμα πέστροφας. Έχει αφήσει τον Παβέλ υπεύθυνο για τις μετρήσεις, και την αποστολή τους. Ο άπειρος Παβέλ, δεν παίρνει τις μετρήσει τις χρονικές στιγμές που πρέπει κι αντικαθιστά τα δεδομένα με ψεύτικα για να καλύψει το σφάλμα του. Ακόμη χειρότερα, καταφθάνουν άσχημα νέα για τον Σεργκέι. Φοβισμένος ο Παβέλ, δε μοιράζεται τα νέα με το Σεργκέι.  Όταν η τρομακτική αλήθεια θα μαθευτεί,  οι αναπόφευκτες συνέπειες ξεσπούν σε ένα τοπίο πυκνής ομίχλης, κοφτερών βράχων και της ανελέητης Αρκτικής.

## Πρωταγωνιστούν
* Γκριγκόρι Ντομπρίγκιν - Πάβελ
* Σεργκέι Πούσκεπαλις - Σεργκέι

## Δείτε επίσης

* Το καλοκαίρι στην τέχνη και τη λαϊκή κουλτούρα

## Εξωτερικοί σύνδεσμοι
*

Κατηγορία:Ρωσικές ταινίες
Κατηγορία:Ταινίες του 2010
Κατηγορία:Ρωσόφωνες ταινίες
Κατηγορία:Ρωσικές δραματικές ταινίες
Κατηγορία:Ταινίες γυρισμένες στη Ρωσία
Στενός εχθρός (ταινία)

Το ***Στενός εχθρός*** (Ρωσικά: Близкий враг) είναι εγκληματικό θρίλερ/δράμα ρωσικής παραγωγής του 2010.

## Πλοκή
Η ευτυχησμένη ζωή μιας νεαρής κοπέλας μετατρέπεται ξαφνικά σε εφιάλτη. Ο αγαπημένος της σύζυγος δολοφονήθηκε άγρια από κάποια καθάρματα. Η ψυχή της γεμίζει από θλίψη, τι να κάνει και πώς να ζήσει; Αυτές είναι οι ερωτήσεις που αναρωτιέται συνεχώς. Αλλά ξαφνικά θα το ξεπεράσει και θα διψά για εκδίκηση. Αποφασίζει να βρει τους δολοφόνους και να τους τιμωρήσει με το χειρότερο τρόπο.

## Διανομή
* Ντμίτρι Ντιούζεφ - Ολέκ
* Γεβγκένια Τροφίμοβα - Πωλίνα
* Αντρέι Πάνιν - Βαλέκ

## Εξωτερικοί σύνδεσμοι
* Στενός εχθρός (ταινία)

Κατηγορία:Ρωσικές ταινίες
Κατηγορία:Ταινίες του 2010
Κατηγορία:Ρωσικές δραματικές ταινίες
Κατηγορία:Ρωσικές αστυνομικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Καραγενάνη

Η **καραγενάνη** είναι πολυσακχαρίτης, που χρησιμοποιείται ως προσθετικό τροφίμων. Η κύρια χρήση της είναι στα γαλακτοκομικά και στα κρεατικά, εξαιτίας των ισχυρών δεσμών της με τις πρωτεΐνες των τροφίμων. Υπάρχουν 3 κύριες ποικιλίες καραγενάνης. 

Στην Ευρώπη απαγορεύεται η χρήση της για οργανικά ή άλλα προϊόντα για βρέφη για προληπτικούς λόγους. Στις ΗΠΑ επιτρέπεται για την παρασκευή οργανικών τροφίμων συμπεριλαμβανομένων χυμών, σοκολατούχου γάλακτος και βρεφικών προϊόντων.

## Μοριακές δομές

Στο εμπόριο κυκλοφορούν 3 τύποι καραγενάνης:

* Η **Κάπα**
* Η **Γιώτα**.
* Η **Λάμδα** 
Είναι ασφαλής για χρήση σε παγωτό, γάλα σόγιας και σάλτσες, αλλά και σε προϊόντα επεξεργασμένου κρέατος. Συνήθως χρησιμοποιείται μαζί με άλλους σταθεροποιητές όπως η ξανθάνη. Συγκεκριμένα, στο τυρί κότατζ συμβάλλει στη βελτίωση της υφής, ενώ στο σοκολατούχο γάλα βοηθά στη σταθεροποίηση των πρωτεϊνών, δημιουργώντας μια απαλή αίσθηση στη στόμα. Πάντως, μελέτες σε πειραματόζωα έχουν δείξει ότι ορισμένες μορφές της καραγενάνης (κυρίως η μη διασπώμενη) μπορούν να προκαλέσουν καταστροφή κυττάρων του πεπτικού συστήματος, στη συνέχεια έλκος και κατ' επέκταση κακοήθειες στο έντερο.

## Εφαρμογές
Οι **καρραγενάνες** που εξάγονται από τα κόκκινα φύκη (ροδοφύκη) έχει αναφερθεί ότι έχει πολλές εφαρμογές στην βιομηχανία τροφίμων καθώς και στον φαρμακευτικό κλάδο. Οι καρραγενάνες, απομονώνονται από τους πολυσακχαρίτες (SPs) των θαλάσσιων ροδοφυκών και χρησιμοποιείται ευρέως ως πρόσθετο τροφίμων, όπως γαλακτωματοποιητής, σταθεροποιητής, πυκνωτικό. Από τις διάφορες μορφές της καρραγενάνης, η  λ-καρραγενάνη είναι μια θειική γαλακτάνη, η οποία έχει απομονωθεί από κάποια ροδοφύκη και έχει αναφερθεί ότι έχει πολλών ειδών βιολογικές δραστηριότητες, ανάμεσα στις οποίες είναι και η σημαντική ανοσοτροποποιητική δραστικότητα έναντι όγκων μέσω της ενεργοποίησης του ανοσοποιητικού συστήματος. Υδατικό διάλυμα PS από το θαλάσσιο φύκος *[[Capsosiphon fulvescens]]* έχει αναφερθεί ότι έχει ανασταλτική δραστικότητα σε καρκινικά κύτταρα ανθρώπινης κυτταρικής σειράς.Η χαμηλή τοξική δραστικότητα της καρραγενάνης, σε συνδυασμό με την αντικαρκινική και ανοσορυθμιστική του δραστικότητα  θα πρέπει να ληφθεί υπόψη και μπορεί να συνίσταται σε αντικαρκινικές θεραπείες, ενώ μπορεί να δώσει μια σημαντική ανακάλυψη για την καλύτερη διαχείριση ασθενειών σχετικών με τον καρκίνο.

## Παραπομπές


Κατηγορία:Πολυσακχαρίτες
Κατηγορία:Φυσικά κόμμεα
Επίθεση στο Όβτσε Πόλε

Η **Επίθεση στο Όβτσε Πόλε** (βουλγαρικά *Овчеполска настъпателна операция*) ήταν επιχείρηση της 2ης Βουλγαρικής Στρατιάς που έλαβε χώρα από τις 14 Οκτωβρίου μέχρι τις 15 Νοεμβρίου 1915 και ήταν μέρος της Σερβικής εκστρατείας του Πρώτου Παγκοσμίου Πολέμου. Στόχος της επίθεσης ήταν η κατάληψη της κοιλάδας του ποταμού Βαρδάρη και να αποκόψει τη ζωτικής σημασίας σιδηροδρομική σύνδεση μεταξύ των Σκοπίων και της Θεσσαλονίκης ώστε να αποτρέψει την ενίσχυση του σερβικού στρατού από το Συμμαχικό Εκστρατευτικό Σώμα. Οι βουλγαρικές δυνάμεις αποτελούνταν από τη 2η Στρατιά (3η Βαλκανική Μεραρχία Πεζικού, 7η Μεραρχία Ρίλα και μεραρχία ιππικού) υπό τις διαταγές του αντιστράτηγου Γκεόργκι Τόντοροφ.

Η κύρια μάχη δόθηκε στο Κουμάνοβο, όπου η 3η και η 7η μεραρχία των Βουλγάρων νίκησαν με ευκολία τον σερβικό στρατό. Την τρίτη μέρα, η Βουλγαρική Μεραρχία Ιππικού επίσης προωθήθηκε, διαλύοντας τη σερβική αντεπίθεση και φθάνοντας στο Βέλες και στον Βαρδάρη. Η επίθεση έληξε με επιτυχία. Κατά τη διάρκεια των επιθέσεων, οι Βούλγαροι νίκησαν δύο γαλλικές μεραρχίες στη μάχη του Κρίβολακ και έκοψαν τον δρόμο σύνδεσης των σερβικών και των συμμαχικών δυνάμεων, με αποτέλεσμα την πτώση της Σερβίας μετά την επίθεση στο Κόσοβο (1915).

## Παραπομπές

 

## Πηγές

*"Българската армия в Световната война 1915-1918",Том III;Държавна печатница София 1938.

## Σημείωση

* Οι αριθμοί συμπεριλαμβάνουν και τις σερβικές δυνάμεις στη Μακεδονία στα σύνορα με την Αλβανία στις 13 Οκτωβρίου 1915 - 11.650 τουφεκιοφόροι, 24 κανόνια και 12 πολυβόλα.

κατηγορία:Μάχες του Α' Παγκοσμίου Πολέμου
κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου
Κατηγορία:Μάχες Σερβικού στρατού
Πάρκο

μικρογραφία|Πάρκο
Ένα **πάρκο** είναι περιοχή ανοιχτού χώρου που προβλέπεται για ψυχαγωγική χρήση. Μπορεί να είναι σε μια φυσική ή ημι-φυσική κατάσταση. Μπορεί να αποτελείται από βράχους, χώμα, το νερό, τη χλωρίδα και την πανίδα και χώρους πρασίνου, αλλά μπορεί επίσης να περιλαμβάνει και κτίρια και άλλα αντικείμενα, όπως παιδικές χαρές. Πολλά φυσικά πάρκα προστατεύονται από το νόμο. Μια ειδική περίπτωση είναι το Θαλάσσιο Πάρκο Ζακύνθου.

## Ιστορία

Τα πρώτα πάρκα προορίζονταν για διεξαγωγή κυνηγιού από τους βασιλείς και τους αριστοκράτες κατά τους μεσαιωνικούς χρόνους. Περιβάλλονταν από τοίχους ή πυκνούς φράχτες. Αυτά τα πάρκα εξελίχθηκαν σε χώρους που βρίσκονταν πλησίον αρχοντικών οικιών κατά τον 18ο αιώνα και έπειτα. Προωθούσαν το κυνήγι και σημαντικές άλλες ασχολίες των ιδιοκτητών. Η αθλητική δραστηριότητα αναπτύχθηκε στα νεότερα αστικά πάρκα. Περιοχές ιδιαίτερου φυσικού κάλλους μετατράπηκαν σε εθνικά πάρκα για να προστατευτούν από την ανεξέλεγκτη ανάπτυξη.
320px|right|Πάρκο με πάπιες

*
Κατηγορία:Αναψυχή
Αδίστακτος τιμωρός (ταινία)

**Αδίστακτος Τιμωρός** (Ρωσικά: Антикиллер), είναι ρωσική ταινία του 2002 στο είδος δράσης/εγκλήματος/θρίλερ, πρωταγωνιστεί ο Γκόσα Κουτσένκο.

## Πλοκή
Ο ταγματάρχης Κορένεφ με το ψευδώνυμο "Λις" (φαλακρός), πρώην ερευνητής εγκλημάτων, βρίσκεται στη φυλακή με ψεύτικες κατηγορίες. Αποφυλακίζεται, επιστρέφει στη Μόσχα και εκεί βρίσκεται αντιμέτωπος με έναν νέο κόσμο που τον κυβερνούν τα αφεντικά του υποκόσμου και οι συμμορίες τους αλληλοσκοτώνονται. Ο Κορένεφ βλέπει τους φίλους του να δολοφονούνται και αποφασίζει να επαναφέρει ο ίδιος το νόμο και την τάξη στην πόλη. Η μέθοδος του όμως είναι τελείως ανορθόδοξη…

## Διανομή ρόλων
* Γκόσα Κουτσένκο - Κορένεφ, "Λις"
* Μιχαήλ Ουλιάνοφ - "Πατέρας"
* Σεργκέι Σακούροφ - "Κρεστ"
* Αλεξάντρ Μπελιάφσκι - "Κορόλ"
* Ιβάν Μπόρτνικ - "Πετρουτσό", "Κλοπ"
* Λιουμπόφ Τολκάλινα - Λιούμπα

## Δείτε επίσης
* Αδίστακτος τιμωρός 2 (ταινία) - 2003
* Αδίστακτος τιμωρός 3 (ταινία) - 2009

## Εξωτερικοί Σύνδεσμοι
*

Κατηγορία:Ρωσικές ταινίες
Κατηγορία:Ταινίες του 2002
Κατηγορία:Ρωσικές αστυνομικές ταινίες
Κατηγορία:Ρωσικές ταινίες δράσης
Κατηγορία:Ρωσόφωνες ταινίες
Κατηγορία:Ταινίες τοποθετημένες στη Ρωσία
Αδίστακτος τιμωρός 2

**Αδίστακτος Τιμωρός 2** (Ρωσικά: Антикиллер 2: Антитеррор), είναι ρωσική ταινία του 2003 στο είδος δράσης/εγκλήματος/θρίλερ, πρωταγωνιστεί ο Γκόσα Κουτσένκο και ο Αλεξέι Σερεμπριακόφ.

## Πλοκή
 
Για να σταματήσει ένας δολοφόνος χρειάζεται ένας αδίστακτος τιμωρός. Θα παραβεί όλους τους κανόνες για να υπηρετήσει το καλό. Όταν οι Ειδικές Δυνάμεις κάνουν ξαφνική επίθεση στη συγκέντρωση μιας ομάδας Τσετσένων αυτονομιστών, ο Ταγματάρχης Λις δεν έχει άλλη επιλογή από το να πυροβολήσει τον Γιούτζακ, τον μεγαλύτερο γιο του Στρατηγού Άντουεβ, ενός αποστάτη αξιωματικού που καταζητείται για εσχάτη προδοσία. Έμποροι ναρκωτικών, διεθνείς τρομοκράτες, πληροφοριοδότες της αστυνομίας και αρχηγοί τοπικής μαφίας κηρύσσουν τον πόλεμο στον Λις και τη συνεργάτιδά του, Ταγματάρχη Λιτβίνοφ, εξαιτίας της σύλληψης του Στρατηγού Άντουεβ.Σ’ ένα άγριο κυνηγητό από εκβιασμούς, βία, φόνους και απαγωγές, ο Γιούτζακ, αρχηγός της ομάδας των τρομοκρατών, καταφέρνει να κάνει αεροπειρατεία κατά την μεταφορά του πατέρα του και να βρεθεί αντιμέτωπος με τον Λις και τις Ειδικές Δυνάμεις.Ο Λις, σε μία άνιση μάχη ανάμεσα στο καλό και το κακό, θα πρέπει να σταματήσει τους τρομοκράτες και να σώσει τη ζωή της γυναίκας του.

## Διανομή ρόλων
* Γκόσα Κουτσένκο - Φιλίππ Κορένεφ "Λις"
* Αλεξέι Σερεμπριακόφ -  Αντούεφ 
* Λιουμπόφ Τολκάλινα - Λιούμπα
* Σεγκέι Σακούροφ - "Κρεστ"
* Σεργκέι Βέκσλερ - Λιτβίνοφ
* Μιχαήλ Γεφρέμοφ - Τραπεζίτης
* Γεβγκένι Στίτσκιν - Στρατιώτης ειδικών δυνάμεων

## Δείτε επίσης
* Αδίστακτος Τιμωρός (ταινία) - 2002
* Αδίστακτος τιμωρός 3 (ταινία) - 2009

## Εξωτερικοί Σύνδεσμοι
*  

Κατηγορία:Ρωσικές ταινίες
Κατηγορία:Ταινίες του 2003
Κατηγορία:Ρωσόφωνες ταινίες
Κατηγορία:Ρωσικές αστυνομικές ταινίες
Κατηγορία:Ρωσικές ταινίες δράσης
Αδίστακτος τιμωρός 3

**Αδίστακτος Τιμωρός 3** (Ρωσικά: Антикиллер Д. К.), είναι ρωσική ταινία του 2009 στο είδος δράσης/εγκλήματος/θρίλερ/μυστηρίου, πρωταγωνιστεί ο Γκόσα Κουτσένκο και η Γεκατερίνα Κλίμοβα.

## Πλοκή
Ο πρώην αστυνομικός Κορένεφ με το παρατσούκλι "Λις" μετά τα γεγονότα που σχετίζονται με την συμμορία εξακολουθεί να καταπολεμήσει το κακό με όλες τις έννοιες. 

Ο "Λις" προσπαθεί να ξεφύγει από την περιβάλλουσα πραγματικότητα και γι'αυτό παραμένει στην κλινική. Η σύζυγός του τον άφησε, λόγω για όλες τις περιπέτειες που πέρασαν, και μόνο στην κλινική ο "Λις' αισθάνεται χαλαρά. Όταν στην πόλη γίνεται μια σειρά από επιθέσεις σε άτομα που συνδέονται με το παρελθόν του, ο "Λις" δεν μπορεί να μείνει μακριά. Ο Χοντάτσεφ, τραπεζίτης και ο βοηθός του, μια νεαρή γυναίκα που ονομάζεται Κάτια, παίρνουν τον "Λις" από τη κλινική, για να του ζητήσουν βοήθεια στην εύρεση ατόμων που είχε επιχειρήσει ένας τραπεζίτης και προφανώς απήγαγε ένα μεγάλο ποσό χρημάτων από την τράπεζά του. Ο "Λις" επειδή δείχνει περισσότερο ενδιαφέρον για το κορίτσι συμφωνεί, μη γνωρίζοντας σε τι θα μπλέξει. Η έρευνα του "Λις" για το παρελθόν του, την οποία θα ήθελε να ξεχάσει, και θα μετατρέψει τη ζωή του, θα του χαρίσει την αληθινή αγάπη.

## Διανομή
*Γκόσα Κουτσένκο - Φιλίππ Κορένεφ "Λις"
*Γεκατερίνα Κλίμοβα - Κάτια
*Βιατσεσλάφ Ραζμπεγκάγεφ - "Μίτης"
*Μιχαήλ Γεφρέμοφ - Τραπεζίτης
*Σεργκέι Βέκσλερ - Λιτβίνοφ
*Ιβάν Μπόρτνικ - "Κλοπ"

## Δείτε επίσης
* Αδίστακτος Τιμωρός (ταινία) - 2002
* Αδίστακτος τιμωρός 2 (ταινία) - 2003

## Εξωτερικοί σύνδεσμοι
*Αδίστακτος τιμωρός 3 (ταινία)

Κατηγορία:Ρωσικές ταινίες
Κατηγορία:Ταινίες του 2009
Κατηγορία:Ρωσικές ταινίες δράσης
Κατηγορία:Ρωσόφωνες ταινίες
Μαρία Παναγιωτοπούλου-Κασσιώτου

Η **Μαρία Παναγιωτοπούλου-Κασσιώτου** είναι Ελληνίδα φιλόλογος, πολιτικός και πρώην ευρωβουλευτής της Νέας Δημοκρατίας (ΕΛΚ).

## Βιογραφικά Στοιχεία
Η Μαρία Παναγιωτοπούλου-Κασσιώτου γεννήθηκε το 1952 στην πόλη της Χίου, όπου και μεγάλωσε. 

Σπούδασε στο Εθνικό και Καποδιστριακό Πανεπιστήμιο Αθηνών από όπου έλαβε δύο πτυχιακούς τίτλους, αυτόν της Αγγλικής και Γαλλικής Φιλολογίας και αυτόν των Βυζαντινών και Νεοελληνικών Σπουδών. Ακολούθως, απέκτησε Δίπλωμα DEA αλλά και διδακτορικό τίτλο πάνω στην Ιστορία με βαθμό "Άριστα" από το ιστορικό Πανεπιστήμιο της Σορβόννης. 

Εργάστηκε ως καθηγήτρια σε σχολεία δευτεροβάθμιας εκπαίδευσης (Γυμνάσια και Λύκεια) τόσο στην Ελλάδα όσο και στη Γερμανία. Μάλιστα για το έργο της τιμήθηκε από τον πρόεδρο της Ομοσπονδιακής Δημοκρατίας της Γερμανίας Ρόμαν Χέρτσογκ με το "Παράσημο του Σταυρού του Τάγματος της Τιμής". Ακόμα, έχει εργαστεί ως ερευνήτρια και επιστημονική συνεργάτιδα του Πανεπιστημίου της Βόννης. Επιπλέον, ήταν μία από τους συντάκτες του Λεξικού Μεσαιωνικής-Βυζαντινής Ελληνικής γλώσσας το οποίο εκδίδει η Ακαδημία των Επιστημών της Αυστρίας. 

Έχει συνγράψει σειρά επιστημονικών και ενημερωτικών βιβλίων, ενώ άρθρα της έχουν δημοσιευθεί στον ενχώριο αλλά και τον διεθνή τύπο. Η Μαρία Κασσιώτου έχει δραστηριοποιηθεί έντονα γύρω από τα ζητήματα της Πολιτικής για την Οικογένεια αλλά και για τα θέματα εκπαίδευσης - παιδεία των Απόδημων Ελλήνων.

Στις Ευρωεκλογές του 2004 τοποθετήθηκε στην 8η θέση του Ψηφοδελτίου της ΝΔ, με την οποία στις εκλογές αυτές εξελέγη ευρωβουλευτής του ΕΛΚ. Καθ' όλη τη διάρκεια της θητείας της, χρημάτισε πρόεδρος της Διακομματικής Ομάδας του Ευρωπαϊκού Κοινοβουλίου για την Οικογένεια και την Προστασία του Παιδιού. Το 2008, τιμήθηκε με το Βραβείο "Ευρωβουλευτής της Χρονιάς 2007-2008" στον τομέα της Απασχόλησης και των Κοινωνικών Υποθέσεων. Στην αξιολόγιση του έργου των ευρωβουλευτών, μετά τη λήξη της θητείας της, κατετάγη 1η μεταξύ των 920 συναδέλφων της, της περιόδου 2004 - 2009.

Στις Εθνικές Εκλογές του 2009, ήταν υποψήφια βουλευτής Νομού Χίου με τη Νέα Δημοκρατία, χωρίς ωστόσο να καταφέρει να εκλεγεί αντιπρόσωπος του χιακού λαού στο Ελληνικό Κοινοβούλιο.

Είναι παντρεμένη με το Διδάκτορα Φιλολογίας της Σορβόννης Γιώργο Παναγιωτόπουλο και έχουν πέντε κορίτσια και τέσσερα αγόρια.

## Παραπομπές


## Εξωτερικοί Σύνδεσμοι
*Προσωπικό ιστολόγιο Μαρίας Παναγιωτοπούλου-Κασσιώτου

Κασσιωτου
Κασσιωτου
Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Μπέρκλεϋ

Το όνομα Μπέρκλεϋ μπορεί να αναφέρεται σε:
*Μπέρκλεϋ, πόλη των ΗΠΑ στην Καλιφόρνια
*Πανεπιστήμιο Μπέρκλεϋ στην ομώνυμη πόλη
Ζαν Μισέλ Μπασκιά

Ο **Ζαν Μισέλ Μπασκιά** (*Jean-Michel Basquiat*, 22 Δεκεμβρίου 1960 – 12 Αυγούστου 1988) ήταν Αμερικανός ζωγράφος. 

## Βιογραφία
Γεννήθηκε στο Μπρούκλιν της Νέας Υόρκης το 1960. Σε ηλικία 17 ετών άρχισε να σχεδιάζει με σπρέι γκράφιτι στο μετρό της Νέας Υόρκης, υπογράφοντας ως SAMO. Εγκατέλειψε το σχολείο και ζούσε            πουλώντας μπλουζάκια και καρτ ποστάλ, ζωγραφισμένα από τον ίδιο και στις αρχές της δεκαετίας του άρχισε να εκθέτει έργα του σε ομαδικές εκθέσεις, στη Νέα Υόρκη και στην Ευρώπη. Τη δεκαετία του 1980 έκανε εκθέσεις σε διεθνή μουσεία και γκαλερί σε όλο τον κόσμο, ενώ έγινε γνωστός ως εκφραστής ενός πρωτόγονου νεοεξπρεσιονισμού που αποτυπώθηκε στα έργα του.  

Ο Μπασκιά ασχολήθηκε με την ποίηση, τη ζωγραφική και το σχέδιο, ενώ δεν δίστασε να ασκήσει κριτική μέσα από τα έργα ζωγραφικής του. Το 1981, ο ποιητής και εικαστικός Ρενέ Ρικάρ έγραψε στο πρώτο αφιέρωμα για τον Μπασκιά στο περιοδικό *ArtForum*. Το 1982 συμμετείχε στην έκθεση–παράσταση Μεταπρωτοπορία: Ιταλία–Αμερική, μαζί με νεο-εξπρεσιονιστές καλλιτέχνες. 

Το 1983 άρχισε να πραγματοποιεί ατομικές εκθέσεις και παράλληλα γνωρίστηκε με τον μέντορα της ποπ αρτ, Άντι Γουόρχολ, μια σχέση που διήρκεσε έως τον θάνατο του Γουόρχολ, το 1987. 

Το 1985, η φωτογραφία του έγινε εξώφυλλο στο περιοδικό των *[[The New York Times|New York Times]]*, για το άρθρο "Νέα Τέχνη, Νέο Χρήμα: Το Μάρκετινγκ ενός Αμερικανού Καλλιτέχνη". Τη διετία 1986 έως 1988 ταξίδεψε σε Ευρώπη και Αφρική, όπου πραγματοποίησε αρκετές εκθέσεις ζωγραφικής. 

Το 1988 πέθανε από υπερβολική δόση απαγορευμένων ουσιών σε ηλικία 27 ετών.

## Παραπομπές

## Εξωτερικοί σύνδεσμοι

Κατηγορία:Αμερικανοί ζωγράφοι
Κατηγορία:Αμερικανοί μουσικοί παραγωγοί
Κατηγορία:Αμερικανοί συνθέτες
Κατηγορία:Μουσικολόγοι
Antergos

Το **Antergos** (πρότερα γνωστό ως **Cinnarch**) είναι διανομή Linux με προέλευση από τη Γαλικία βασισμένη στο λειτουργικό σύστημα Arch Linux. Χρησιμοποιεί περιβάλλον GNOME 3 αλλά μπορεί επίσης να χρησιμοποιηθεί το περιβάλλον εργασίας Cinnamon, Razor-qt και Xfce. Κυκλοφόρησε τον Ιούλιο του 2012 ως Cinnarch και τον Μάιο του 2013 κατατάχθηκε ανάμεσα στις πρώτες 30 δημοφιλέστερες διανομές στο Distrowatch. Η Γαλικιανή λέξη *Antergos* (σημαίνει: *πρόγονοι*) επιλέχθηκε «για να συνδέσει το παρελθόν με το παρόν».

## Ιστορία και ανάπτυξη

Αρχικά το εγχείρημα ξεκίνησε ως *Cinnarch* και το γραφικό περιβάλλον που χρησιμοποιήθηκε σε εκείνη τη διανομή ήταν το *[[Cinnamon (γραφικό περιβάλλον)|Cinnamon]]*, διακλάδωση του GNOME Shell που αναπτύχθηκε από την ομάδα Linux Mint. Τον Απρίλιο του 2013 η ομάδα άλλαξε το προεπιλεγμένο περιβάλλον από Cinnamon σε GNOME έκδοση 3.6, δεδομένης της δυσκολίας να κρατηθεί το Cinnamon (το οποίο έπαψε να έχει ως προτεραιότητα τη συμβατότητά του με τις τελευταίες βιβλιοθήκες GTK) στα αποθετήρια μιας κυλιόμενης έκδοσης όπως το Arch Linux. Η διανομή μετονομάστηκε σε *Antergos* και εκδόθηκε με το τελευταίο της όνομα τον Μάιο του 2013.

Άλλες αλλαγές στις προεπιλογές του συστήματος είναι: ο Nautilus που αντικαθιστά τον Nemo διαχειριστή αρχείων, το GDM που αντικαθιστά τον MDM (Mint Display Manager) ως διαχειριστής περιβάλλοντος εργασίας και το Empathy που αντικαθιστά το Pidgin ως διαχειριστής αλληλογραφίας.

## Εγκατάσταση

Το Antergos υποστηρίζει τον εγκαταστάτη με γραφικά *Cnchi* μαζί με εγκαταστάτη κειμένου. Ο εγκαταστάτης κάνει εκκίνηση σε περιβάλλον GNOME, αλλά κατά τη διάρκεια της εγκατάστασης παρέχει την ευκαιρία επιλογής μεταξύ Gnome 3, Cinnamon, KDE, Xfce, Openbox και Razor-qt. Χρειάζεται κανείς σύνδεση στο διαδίκτυο, για να ξεκινήσει η εγκατάσταση.

## Παραπομπές σημειώσεις


Κατηγορία:Διανομές Linux
Κρέας πολιορκίας

Ένας από τους πιο περίεργους και εφευρηματικούς όρους που αναδείχθηκε στη διάρκεια του Α' Π.Π. ήταν και ο όρος "**κρέας πολιορκίας** με τον οποίο ουσιαστικά χαρακτηριζόταν το αλογίσιο κρέας, ή ημιόνων ή οποιονδήποτε άλλων μεταγωγικών ζώων.

Ο όρος αναδείχθηκε κατά την μακρόχρονη πολιορκία της βρετανικής 6ης μεραρχίας στη πόλη Κουρτ της Μεσοποταμίας όταν κάτω από τις δραματικές καταστάσεις ελλείψεων τροφίμων αναγκάσθηκε ο διοικητής στρατηγός Τσαρλς Τάουνσεντ να διατάξει τη σφαγή αλόγων του ιππικού του και άλλων μεταγωγικών ζώων, προκειμένου να ενισχυθούν οι μερίδες των πολιορκημένων. Στην αρχή οι Άγγλοι ιδιαίτερα φιλόζωοι δυστρόπησαν πλην όμως εξ ανάγκης αποδέχθηκαν την απόφαση. Εκείνοι όμως που αντέδρασαν ιδιαίτερα ήταν οι Ινδοί προβάλλοντας θρησκευτικούς λόγους που τους απαγόρευαν να φάνε αλογίσιο κρέας. 

Έναντι αυτής της δραματικής εξέλιξης ο στρατηγός Τ. Τάουνσεντ αναζήτησε και επικοινώνησε μέσω ασυρμάτου με διάφορους θρησκευτικούς ηγέτες της Ινδίας οι οποίοι και αποφάνθηκαν ότι επιτρέπεται κάτω από τέτοιες συγκυρίες η λήψη "*κρέατος πολιορκίας*", εφευρίσκοντας έτσι και τον όρο. Παρά ταύτα οι Ινδοί συνέχιζαν να είναι απρόθυμοι, ο στρατηγός δεν τους πίεσε, πλην όμως τόσο η μαχητικότητά τους όσο και το ηθικό τους μέρα με τη μέρα χειροτέρευαν φθάνοντας τελικά στην επώδυνη παράδοση και κατάθεση των όπλων.

## Πηγές
* Πάρνελ, "Ιστορία του 20ού αιώνος", τομ. 2ος, σελ. 541-542

Κατηγορία:Α΄ Παγκόσμιος Πόλεμος
Προβολικός χώρος

[200px|μικρογραφία|δεξιά|Στην [Προοπτική (σχέδιο)|γραφική προοπτική, οι παράλληλες ευθείες στο επίπεδο τέμνονται σε ένα σημείο φυγής στον ορίζοντα.]]
Στα μαθηματικά, ένας **προβολικός χώρος** είναι ένα σύνολο γραμμών που έχουν προέλευση από τον διανυσματικό χώρο *V*. Οι περιπτώσεις  και  σημαίνουν αντίστοιχα την προβολική γραμμή και το προβολικό επίπεδο, όπου το **R** υποδηλώνει το πεδίο των πραγματικών αριθμών, και κατά συνέπεια το **R**2 υποδηλώνει διατεταγμένα ζεύγη πραγματικών αριθμών και το **R**3 διατεταγμένες τριάδες πραγματικών αριθμών.

Η ιδέα ενός προβολικού χώρου σχετίζεται με την προοπτική, πιο συγκεκριμένα στον τρόπο που με ένα μάτι ή μια φωτογραφική μηχανή προβάλλεται μια τρισδιάστατη σκηνή σε δισδιάστατη εικόνα. Όλα τα σημεία που βρίσκονται σε μια ευθεία προβολής (δηλαδή, μια "γραμμή οπτικής επαφής") και τέμνονται με το σημείο εισόδου στον φακό της φωτογραφικής μηχανής, προβάλλονται πάνω σε ένα κοινό σημείο της εικόνας. Στην περίπτωση αυτή, ο διανυσματικός χώρος είναι **R**3 με προέλευση το σημείο εισόδου στον φακό της φωτογραφικής μηχανής και ο προβολικός χώρος αντιστοιχεί στα σημεία της εικόνας.

## Θεωρία
Οι προβολικοί χώροι μπορούν να μελετηθούν ως ένα ξεχωριστό πεδίο στα μαθηματικά, αλλά επίσης χρησιμοποιούνται ειδικότερα σε διάφορους τομείς της εφαρμοσμένης γεωμετρίας. Τα γεωμετρικά αντικείμενα, όπως για παράδειγμα τα σημεία, οι γραμμές και τα επίπεδα, μπορούν να παρασταθούν ως στοιχεία σε προβολικούς χώρους με βάση τις ομογενείς συντεταγμένες. Ως αποτέλεσμα, διάφορες σχέσεις μεταξύ αυτών των αντικειμένων μπορούν να περιγραφούν με απλούστερο τρόπο από ό,τι είναι εφικτό χωρίς τις ομογενείς συντεταγμένες. Επιπλέον, διάφορες δηλώσεις στη γεωμετρία μπορούν να γίνουν συνεπέστερες και χωρίς καμία εξαίρεση. Για παράδειγμα, στην πρότυπη γεωμετρία όταν δύο ευθείες βρίσκονται στο ίδιο επίπεδο, τότε τέμνονται πάντα σε κάποιο σημείο, με *εξαίρεση* την περίπτωση που οι ευθείες είναι παράλληλες μεταξύ τους. Ωστόσο, σε μια προβολική αναπαράσταση γραμμών και σημείων, ακόμα και για τις παράλληλες ευθείες υπάρχει ένα τέτοιο σημείο τομής, το οποίο μπορεί να υπολογιστεί με τον ίδιο ακριβώς τρόπο όπως και τα άλλα σημεία τομής.

Άλλοι μαθηματικοί τομείς όπου οι προβολικοί χώροι παίζουν σημαντικό ρόλο είναι η τοπολογία, η θεωρία των ομάδων Λι και των αλγεβρικών ομάδων, καθώς και οι θεωρίες οι οποίες εκπροσωπούν οι τομείς αυτοί.

## Παραπομπές


## Πηγές
* 
* 
* , τόμ. Α΄ (κεφ. 2 & 7) και τόμ Β΄ (κεφ. 5 & 7).
* 
* , τόμ. Α΄ και Β΄, επανέκδοση από το 1910.

## Εξωτερικοί σύνδεσμοι
* 
* Εγκυκλοπαίδεια: Προβολικός χώρος  από το PlanetMath.

Κατηγορία:Προβολική γεωμετρία
Κύπελλο Ισπανίας ποδοσφαίρου ανδρών 1947

Το κύπελλο Ισπανίας 1947 ήταν η 43η φορά που διοργανώθηκε το κύπελλο.

## Πρώτος Γύρος

## Γύρος των 16

### Επανάληψη
Βαλένθια ΚΦ - **[[Θέλτα Βίγο]]**  0-1

Ρασίνγκ Σανταντέρ - **[[ΚΓ Ταρραγόνα]]** 0-1

## Προημιτελικά

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 1947]]*

Ο τελικός έγινε στις 22 Ιουνίου 1947 με τη Ρεάλ Μαδρίτης να επικρατεί με 2-0 της Εσπανιόλ στην παράταση.
 

Κυπελλο Ανδρων 1947
Κατηγορία:Εγχώρια ποδοσφαιρικά κύπελλα 1947
Κατάλογος λιμνών του Νεπάλ

Αυτός είναι ένας **κατάλογος [[λίμνη|λιμνών]] του [[Νεπάλ]]**.

## Μεγαλύτερες Λίμνες

* Ράρα
* Πέγουα
* Γκοσικούντα
* Ποκασούντα

## Άλλες λίμνες

* Γκανταβιτζάλα
* Γκαϊντάγουα
* Καϊλάλι
* Κάστε
* Μάιντι
* Μαχαντέγουα
* Μπαντάιγια
* Μπεγκνάς
* Μπούντι
* Νακρόντι
* Ντιπάνγκ
* Ρουκούμ
* Ρούπα
* Ρουπίγια
* Σακουνίγια
* Σγιαρπού
* Χαλκορίγια

*
Πέγουα

Η **Λίμνη Πέγουα** (Νεπαλ.: फेवा, προφορά: phewā, όπου το π προφέρεται με δασύτητα [περίπου π.χ., με χ απαλό} και το σαν 2 α μαζί) είναι η δεύτερη μεγαλύτερη λίμνη του Νεπάλ μετά τη Ράρα. Βρίσκεται κεντρικά της χώρας και ανήκει στην Δυτική περιφέρεια, στη ζώνη του Γκαντάκι και στον δήμο του Κάσκι.

## Γεωγραφία
Η Πέγουα βρίσκεται στο κεντρικό Νεπάλ, δυτικά της Ποκάρα και 28 χλμ. νότια της Ανναπούρνια. Έχει έκταση 5,23 τ.χλμ., μέγιστο μήκος 4 χλμ., πλάτος 2 χλμ. και βάθος 234 μ. Ο όγκος του νερού της είναι 0,046 κ.χλμ.. Είναι η δεύτερη μεγαλύτερη λίμνη της χώρας. Σε αυτήν βρίσκεται το μοναδικό νησί της χώρας, το Ταλαμπαράχι.
### Κοντινοί οικισμοί

* Ποκάρα
* Αρτσαλαμπότ
* Μασμπάρ
* Κασκικότ
* Ρούμντι Βούμντι
* Γκαριπατάν
* Σαρανγκακότ

## Εικόνες

Αρχείο:Phewa_Lake-29.jpg|Το Ταλαμπαράχι
Αρχείο:Phewa lake.JPG|Η λίμνη από το Σαρανγκακότ
Αρχείο:Phewa Lake-23.jpg
Phewa Lake 3, Pokhara, Nepal.jpg
Pokhara, Phewa Lake, Nepal.jpg
Pokhara, Lake, Nepal.jpg
Phewa Lake, Pokhara, Nepal.jpg


## Δείτε επίσης
* Κατάλογος λιμνών του Νεπάλ

Κατηγορία:Λίμνες του Νεπάλ
Ράρα

Η **Λίμνη Ράρα** (Νεπαλ.: रारा, προφορά: rārā, όπου το α προφέρεται σαν 2 α μαζί) είναι η μεγαλύτερη λίμνη του Νεπάλ. Βρίσκεται δυτικά της χώρας και ανήκει στην Μεσοδυτική περιφέρεια, στη ζώνη του Καρνιάλι και στον δήμο του Μουγκού.

## Γεωγραφία
Η Ράρα βρίσκεται στο δυτικό Νεπάλ, νοτιοδυτικά της νεπαλέζικης πόλης Σριναγκάρ. Έχει έκταση 10,2 τ.χλμ., μέγιστο μήκος 5 χλμ., πλάτος 3 χλμ. και βάθος 160 μ. Ο όγκος του νερού της είναι 1 κυβ.μ. Είναι η μεγαλύτερη λίμνη της χώρας. Από αυτήν πήρε το όνομά του το ομώνυμο χωριό. 

### Κοντινά χωριά

* Καλάι
* Καμάλε
* Πίνα
* Ρόγουα
* Σέρι
* Σριναγκάρ
* Τζίμα

### Κλίμα
Το κλίμα στη Ράρα δεν είναι το καλοκαίρι πολύ ζεστό, αλλά το χειμώνα έχει κρύο. Το Δεκέμβριο με Μάρτιο, οι θερμοκρασίες πέφτουνε και, πολλές φορές χιονίζει. Τον Απρίλιο, τον Μάιο, τον Ιούνιο τον Σεπτέμβριο και τον Οκτώβριο, το κλίμα είναι ζεστό.

Μουσώνες πνέουν τον Ιούνιο με Οκτώβριο. Η μέση βροχόπτωση την περίοδο 1994-2003 ήταν 800 χιλιοστά. Η θερμοκρασία της επιφάνειας της λίμνης ήταν 7,5°C με 7,6°C.

## Χλωρίδα-πανίδα
Η λίμνη περιβάλλεται από το ομώνυμο εθνικό πάρκο, που ιδρύθηκε το 1976. Κατά συνέπεια, η λίμνη περιλαμβάνει μοναδικά είδη τόσο φυτών όσο και ζώων. 

Η χλωρίδα της περιοχής περιλαμβάνει 1074 είδη, εκ των οποίων τα 16 είναι ενδημικά στο Νεπάλ. Η πανίδα περιλαμβάνει 51 είδη θηλαστικών και 214 είδη πουλιών. Υπάρχουν, επίσης, 3 είδη ψαριών (Schizothorax macrophthalmus, Schizothorax  nepalensis και Schizothorax raraensis), καθώς και τον βάτραχο Nanorana rarica.

## Δείτε επίσης
* Κατάλογος λιμνών του Νεπάλ

Κατηγορία:Λίμνες του Νεπάλ
Πατριάρχης Μόσχας Ποιμήν

Ο **Πατριάρχης Ποιμήν** (, κατά κόσμον **Σεργκέι Μιχάιλοβιτς Ιζβέκοφ**, ρωσικά: *Сергей Михайлович Извеков*, 23 Ιουλίου 1910 - 3 Μαΐου 1990) ήταν Πατριάρχης Μόσχας και Πασών των Ρωσιών για δεκαοκτώ έτη, από το 1971 έως το 1990.

## Βιογραφία
Γεννήθηκε στο χωριό Κομπύλινο, στο κυβερνείο της Καλούγκα στη Τσαρική Ρωσία. Σε ηλικία 17 ετών έγινε μοναχός, και πέρασε μεγάλο μέρος της ζωής του σε διάφορα μοναστήρια. Πήρε καμία επίσημη θεολογική κατάρτιση.

Στις 17 Νοεμβρίου 1957 χειροτονήθηκε Επίσκοπος Μπάλτας, βικάριος της Επισκοπής Χερσώνος και Οδησσού.

Στις 26 Δεκεμβρίου 1957 εξελέγη Επίσκοπος Δμίτροβου, Βικάριος της Επισκοπής Μόσχας.

Την 1 Νοεμβρίου 1959 ανέλαβε τοποτηρητής της Επισκοπής Κοστρομά.

Επίσης στο διάστημα από το 1959 μέχρι το 1962 διετέλεσε κατά καιρούς τοποτηρητής των Επισκοπών Λουγκάνσκ, Σμολένσκ και Ταμπώβου.

Τον Ιούλιο του 1960 διορίστηκε Αρχιγραμματέας του Πατριαρχείου Ρωσίας και στις 23 Νοεμβρίου 1960 προήχθη στο βαθμό του Αρχιεπισκόπου.

Στις 16 Μαρτίου 1961 εξελέγη Αρχιεπίσκοπος Τούλας και Μπελιώβου εγκαταλείποντας τη θέση του Αρχιγραμματέα.

Στις 14 Νοεμβρίου 1961 προήχθη στο βαθμό του Μητροπολίτη και τοποθετήθηκε στην Επισκοπή Λένινγκραδ και Λαδόγκας.

Στις 9 Οκτωβρίου 1963 εξελέγη Μητροπολίτης Κρουτίτσης και Κολόμνας.

Στις 18 Απριλίου 1970 μετά από το θάνατο του Πατριάρχη Αλεξίου Α΄ ανέλαβε τοποτηρητής του Πατριαρχικού θρόνου και στις 2 Ιουνίου 1971 εξελέγη Πατριάρχης Μόσχας και πάσης Ρωσίας.

Ο Πατριάρχης Ποιμήν είχε πραγματοποιήσει επίσημη ειρηνική επίσκεψη το 1972 στην Εκκλησία της Ελλάδος, όπου ο τότε Αρχιεπίσκοπος Ιερώνυμος Α' (Κοτσώνης) τον παρασημοφόρησε με την ανώτατη τιμή της Ελλαδικής Εκκλησίας. 

Εκοιμήθη μετά από μακρά ασθένεια στις 3 Μαΐου 1990 στη κατοικία του στη Μόσχα.

## Βιβλιογραφία
* 
* 

## Παραπομπές


## Εξωτερικοί σύνδεσμοι
* Obituary: Patriarch Pimen of Moscow and All Russia
* Patriarch Pimen, 79, the Leader Of the Russian Church Since '71
* Пимен (Извеков) στην ιστοσελίδα "Русское православие"

Ποιμήν
Κατηγορία:Επίσκοποι του 20ού αιώνα
Κατηγορία:Αποδέκτες του Τάγματος της Φιλίας των Λαών